《伤别曲》
金朝·王郁

兰皋飞暗尘，征车纡去辙。长安虽咫尺，回首繁华歇。

故人亭下酒，蛾眉眼中血。平生慷慨肠，忽作柔丝结。

传闻紫塞傍，秋烽下危堞。班超未投笔，来瑱空嚼铁。

谁能金闺中，坐眷娟娟月。

作者简介：（1204—1232）大兴人，字飞伯。歌诗俊逸。举进士不第。西游洛阳，放怀诗酒，尽山水之乐。好议论，不以毁誉易心。从李汾、元好问等游最久，后至京师，遇兵难，被执见杀。